arkimedesloven
Store norske leksikon,Realfag,Fysikk,Fluidmekanikk
Arkimedesloven sier at en gjenstand som er helt eller delvis nedsenket i en væske eller gass får en oppdrift lik tyngden av den væskemengden som gjenstanden fortrenger.
Loven ble sannsynligvis oppdaget av Arkimedes for cirka 2250 år siden. Hvorfor flyter en båt? Arkimedesloven forklarer hvorfor en båt flyter i vann:Vekten av den vannmengden båten fortrenger er lik vekten av båten. Da vannet lå i ro før båten kom, vil båten bli liggende i ro og ikke synke. Eksempel Et eksempel er gitt i figuren.I luft veier loddet 270 gram (g).Nedsenket i vann veier loddet 170 g.Oppdriften, vekten av det vannet loddet fortrenger:270 g −170 g = 100 gDa vannets tetthet er 1,0 gram per milliliter (g/ml) må volumet av loddet være 100 g/(1,0 g/ml) = 100 ml. (1 mL = 1 kubikkcentimeter, cm3.) Les mer i Store norske leksikon hydrostatikk hydrodynamikk fysikk